Vrou vas oor verkragtingFoto: SAPD/Facebook ŉ Vrou van Limpopo is in hegtenis geneem nadat sy glo ŉ man verkrag het. Kol. Moatshe Ngoepe, woordvoerder van die polisie, het gesê die 46-jarige vrou van Bolobedu het glo Dinsdag die 26-jarige man verkrag. Volgens hom het die vrou glo die man gevra om vir haar ŉ paar takies rondom die huis te verrig. “Sy het hom in die huis ingelok, die deur gesluit, sy klere uitgetrek en hom glo die hele aand lank verkrag.” Ngoepe het gesê die man se geslagsdeel was die volgende dag erg geswel en hy is na ŉ hospitaal geneem. Die polisie is ontbied en die vrou is in hegtenis geneem. Die vrou sal binnekort in die Bolobedu-landdroshof verskyn. Ngoepe het gesê die man en vrou se geestestoestande sal ook tydens die ondersoek bepaal word.